Hennadij Kusmin

Hennadij Kusmin (, , Schrievwies bi de FIDE Gennadi P Kuzmin; * 19. Januar 1946 in Mariinsk; † 28. Februar 2020 in LuhanskGennady Kuzmin 1946-2020 Chess.com van’n 29. Februar 2020 (engelsch).) weer en ukrainsch-sowjeetsch Schachgrootmeester.

Hennadij Kusmin hett vun 1965 bit 1991 elfmal an sowjeetsch Meesterschapen deelnommen. 1973 kreeg he vun de FIDE sowohl de Titel Internatschonaler Meester as ok de Grootmeestertitel tospraken.Willy Iclicki: FIDE Golden book 1924-2002. Euroadria, Slovenia, 2002, S. 76.

Kusmin hett 1969, 1989 un 1999 de ukrainsch Meesterschap wunnen. Later hett he överweegend as  Schachtrainer arbeit, so hett he Ruslan Ponomarjow, Jekaterina Lagno un Gennadij Ginsburg betrüet.

Kusmin wunn mit de sowjeetsch Natschonalmannschap de Schacholympiade 1974 in Nizza (un reck dorbi dat dartbeste Eenzelergevnis an dat tweet Reservebrett)Henadij Kusmin sien Ergevnisse bi Schacholympiaden up olimpbase.org (engelsch) as ok de Mannschapseuropameesterschap 1973 in Bath, bi de he buterdem dat tweetbeste Eenzelergevnis an dat achte Brett recken dee.Henadij Kusmin sien Ergevnisse bi Mannschapseuropameesterschapen up olimpbase.org (engelsch) An den European Club Cup nehm he tüschen 1982 un 2003 insgesamt 13 mal deel un wunn dissen 1984 mit Trud Moskau.Henadij Kusmin sien Ergevnisse bi European Club Cups up olimpbase.org (engelsch)

In‘n Mai 1974 hett he sien hööchste Elo-Tall vun 2600 reckt.

 Turniererfolge 
 1972 Baku (UdSSR-Meesterschap): 3. Platz (achter Michail Tal un Vladimir Borisovich Tukmakov)
 1973/74 Hastings: 1.–4. Platz (mit László Szabó, Michail Tal un Jan Timman)
 1977 Baku: 1. Platz
 1977 Rubinstein Memorial: 2. Platz
 1981 Düörpmer Schachdaag: 1. PlatzDortmunder Schachtage – Översicht un Berichte af 1973 nah Wertung vör Jonathan Speelman un Ľubomír Ftáčnik
 1986 Schachfestival Bad Wörishofen: 1. Platz
 1992 Sankt Petersburg: 2. Platz
 1994 Berliner Sommer: 1. Platz vör Matthias Wahls

 Enkeld Nahwiesen 

 Weblinks 
 Biographie un Partien bi chessgames.com (engelsch)

Kategorie:Mann
Kategorie:Börger von de Sowjetunion
Kategorie:Börger von de Ukraine
Kategorie:Boren 1946
Kategorie:Storven 2020
Kategorie:Schachspeler